કેટલી સાચી વાત છે આ નહીં? સ્ત્રીની દરેક મૂશ્કેલીઓમાં ક્યાંક ને ક્યાંક કોઇ ભય છૂપાયેલો હોય છે. પ્રેમ ના પામવાનો, પરિવારની સ્વીકૃતિ ના પામવાનો, નોકરી કે પરિવારમાં માન સમ્માન ના પામવાનો ડર, વગેરે વગેરે… જો તમે સ્ત્રી સાથે પ્રેમથી વાત કરશો તો કામ થઇ જશે પણ જો બૂમાબૂમ કરશો તો કદાચ મેળ નહીં પડે. જ્યારે પુરૂષ માટે પ્રેમ શું છે એ અહીં લખવાની જરૂર નથી. પુરૂષ માટે પ્રેમ કરતા પણ વધૂ અગત્યની વાત છે પોતાનું માન સમ્માન. જો કે સ્ત્રીઓની દુનિયા પુરૂષોની આ જરૂરિયાતને અહમ નામ અપાય છે. આ વાત ખૂબ દુર્ભાગ્યપૂર્ણ છે અને કદાચ ઘણા બધાં ઝઘડાઓના મૂળમાં આ જ વાત રહેલી હોય છે. મને આ વાત એકદમ યોગ્ય લાગી.